**НАРОДНО ЧИТАЛИЩЕ „ИВАН АНГЕЛОВ ГРОЗДАНОВ – 1927 г.”**

**с. Алеко Константиново, община Пазарджик, тел.: 0894 367 447, e-mail: chitaliste\_aleko@abv.bg**

**Отчет за дейността на Народно читалище**

**„Иван Ангелов Грозданов – 1927 г.” ,**

**с. Алеко Константиново,**

**община Пазарджик за 2020 г.**

Народно читалище „Иван Ангелов Грозданов – 1927 г.” , с. Алеко Константиново работи съвместно с кметството, училището,целодневната детска градина и пенсионерския клуб.Партньорство и сътрудничество с РЕКИЦ-Пазарджик,Регионална библиотека"Никола Фурнаджиев"-Пазарджик, сектор "Култура"-община Пазарджик.Доброволчеството е част от ежедневието на селото.През 2020г. празниците и организираните събития за съжаление са малко заради панденията.

**Дейност на Народното читалище**

Към читалището има сформирана фолклорна група за народни песни и представяне на забравени местни обичаи с художествен ръководител Иванка Паунова. Групата е от 20 жени- над 50 год. и 1 мъж на 70 г. Има и кръжок по изобразително изкуство с 15 деца до 14 г. За съжаление годината беше белязана с Ковид пандемията и основната ни задача беше да се опази здравето на всички посетители,самодейци,ученици и възрастни хора ползватели на библиотеката.В тази връзка групите нямаха участия през изминалата 2020 г.Традиционният събор на селото-24 май,не се проведе,заради епидемичната обстановка и риска от събиране на много хора на едно място.Женската фолклорна група през периода на отпускане на мерките,много рядко провеждаше репетиции ,но те бяха важни за повдигане на духа и преодоляване на стреса. Изяви на местни,национални и международни фестивали нямаше.Образователните дейности с децата от ромски произход,които бяха планувани за 2020г. бяха отложени. Проведените културни мероприятия са малко.

- 21.01.2020 г. по традиция всяка година се отбелязва Деня на родилната помощ – “Бабинден”. Празникът се проведе в пенсионерския клуб съвместно с читалището, с музикално-литературна програма от фолклорната ни група със специалното участие на Янка Атмаджова и Иванка Паунова от Ансамбъл за народни песни и танци - Пазарджик

- Честване на Трифон Зарезан в пенсионерския клуб - представяне на обичая от фолклорната ни група” Зарязване на лозята за плодородна година”.

- През месец март децата от кръжока по изобразително изкуство саморъчно направиха красиви мартенички.Посрещане на Баба Марта в детската градина с песни и стихотворения

.- 3 март –отбелязване на празника с литературно-музикална програма с ученици от местното училище

- 8 март – концерт за празника на жената с участие на фолклорната група и ученици от местното училище.

Развитие на доброволчеството:

Читалището ни работи активно за раздаването на хранителни пакети за социално слабите хора.Тече целогодишна кампания -подари книга. РЕКИЦ”Читалища”-Пазарджик и Регионална библиотека”Никола Фурнаджиев” както и отдел”Култура”-гр.Пазарджик, целогодишно указваха логистична подкрепа и консултация на читалищните екипи,организационна и методическа помощ в работата им в динамично променящата се епидемична обстановка.

**-Библиотечна дейност-2020 година:**

**Библиотечната дейност е една от основните дейности на читалищата. Тя е насочена към :**

**-превръщането на библиотеката в съвременен,обществен информационен център,библиотечно обслужване на жителите на селото,обновяване на библиотечния фонд с нова литература чрез дарения и участия с проекти.През следващата година,читалището ни ще кандидатства с проект към МК,за допълваща целева субсидия за книги.**

- В библиотеката се провеждат уроци по ББЗ с ученици, запознаване с фонда на библиотеката и правилата за ползването му, четене на книги, работа с речници и енциклопедии, маратон на четенето,рисунки на любими герои от приказките,интернет достъп за образователни,социални и научни цели и др.

Но тези групови дейности бяха преустановени,заради безопасноста през Ковид годината.

В библиотеката през периода на работа с читателите се подготвяха

тематични изложби- кътове и витрини на бележити дати и годишнини.

През изминалата година, регистрираните читатели в библиотеката са 203 .Посещенията- 1418, в читалня-0. Библиотечен фонд-11403 т.

Мисията на библиотеката е свързана с ключовите за развитието на всяко общество елементи:

-грамотност,информация,образование,култура и гражданско участие.

Библиотеките са пазители на историческата памет и националната ни идентичност.Библиотеката в селото е реален партньор и на училището и на детската градина за насърчаване,подпомагане и повишаване на грамотността.

Със своите исторически традиции,утвърден опит и книжен фонд,библиотеката продължава да бъде крупен културно-информационен център.Разполага с един компютър и един принтер, а на читателите е осигурен безплатен достъп до интернет.Предлага безплатни услуги като копирни и принтиране на библиотечни материали.

Провежда последователно културна политика на посредничество между творците-създатели на духовни ценности и жителите на селото.

Председател: Йорданка Стефанова